CELEX: 62019TN0824
Language: da
Date: 2019-12-02 00:00:00
Title: Sag T-824/19: Sag anlagt den 2. december 2019 – RY mod Kommissionen

3.2.2020   
            
            
               DA
            
            
               Den Europæiske Unions Tidende
            
            
               C 36/37
            
         
      Sag anlagt den 2. december 2019 – RY mod Kommissionen
      (Sag T-824/19)
      (2020/C 36/45)
      Processprog: fransk
      
         Parter
      
      
         Sagsøger: RY (ved advokat J.-N. Louis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Annullation af Kommissionens afgørelse af 10. april 2019 om opsigelse af sagsøgerens kontrakt som midlertidigt ansat som omhandlet i ansættelsesvilkårenes artikel 2, litra c).
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af artikel 266 TEUF. Sagsøgeren har i denne henseende gjort gældende, at Kommissionen burde have genansat ham i tjenesten efter dommen af 10. januar 2019, RY mod Kommissionen (T-160/17, EU:T:2019:1).
               
            
                  2.
               
               
                  Andet anbringende om tilsidesættelse af retten til at blive hørt, for så vidt som sagsøgeren ikke i fornødent omfang havde været i stand til at fremkomme med sine bemærkninger og indvirke på den pågældende beslutningsproces.
               
            
                  3.
               
               
                  Tredje anbringende om magtfordrejning med den begrundelse, at den anfægtede afgørelse var blevet truffet alene med henblik på at få den rent bekræftende afgørelse af opsigelsen af sagsøgerens kontrakt til at se lovlig ud.
               
            
                  4.
               
               
                  Fjerde anbringende om tilsidesættelse af retten til aktindsigt. Sagsøgeren har i denne henseende gjort gældende, at der ikke fremkom noget svar på hans gentagne anmodninger om fremsendelse af dokumentudvekslingen mellem medlemmet af Kommissionens kabinet og generaldirektoratet for Menneskelige Ressourcer og Sikkerhed efter dommen af 10. januar 2019, RY mod Kommissionen (T-160/17, EU:T:2019:1).